jkorsvik/nowiki_second_scrape_merged huggingface dataset:
Ebrauc

Ebrauc er det konstruerte navnet for et brytonsk kongedømme i sub-romersk Britannia som var sentrert i byen York i nordlige England. Denne byen hadde da det brytonske navnet Caer Ebrauc i henhold til Nennius' Historia Britonum. Det er avledet fra det romerske navnet Eboracum. På moderne walisisk er det fortsatt kalt for Efrog.
Ved slutten av romersk styre mener en del historikere at byen kan ha opplevd en blomstringstid som hovedstaden i et uavhengig rike, skilt fra et større «kongedømme i nord», kanskje i tiden rundt 470. Området er kjent for britonerne som Deifr i betydningen «vannene», (muligens i betydningen at det lå ved kysten eller på grunn av de mange elvene) kan ha vært en del av dette kongedømmet. Det er bedre kjent som det senere angliske kongedømmet Deira.
Walisisk poesi fra denne perioden har indikert at de innfødte britonerne av hva skaldene kalte «det gamle nord» eller Yr Hen Ogledd var katastrofalt vanskelig og hadde en større tendens til å slåss seg imellom enn å stå opp mot deres felles fiender. Om den historiske kongen i nord, Peredur ab Eliffer, hersket i York (se Peredur), da varte uavhengigheten for dette kongedømmet ikke lenge.
I 573 dro denne Peredur og hans bror Gwrgi til krig mot hæren til en annen konge i nord kalt for Gwenddoleu ap Ceidio og de seiret i slaget ved Arfderydd (dagens Arthuret i Cumberland, i dag Cumbria). Myrdin, den opprinnelige figuren Merlin, trollmannen fra mytene om kong Arthur, skal ha vært en av de få overlevende. Det ble en pyrrhosseier for disse nordlige krigsherrene, i henhold til Annales Cambriae (Annalene fra Wales), da de ble drept syv år senere da deres svekkede styrker bevegde seg mot anglerne i Bernicia. Det var imidlertid anglerne i Deira som til sist erobret og overtok regionen.
Kontrollen over Ebrauc gikk kortvarig tilbake til de innfødte bretonerne under kong Cadwallon ap Cadfan av Gwynedd som erobret området og byen etter slaget ved Hatfield Chase i oktober 632 hvor hans rival Edwin av Northumbria ble drept. Tre år senere ble Cadwallon jagd av Oswald av Bernicia etter slaget ved Heavenfield, og anglernes kontroll ble gjenopprettet.


== Referanser ==


== Litteratur ==
Bromwich, Rachel (1978): Trioedd Ynys Prydein: The Welsh Triads
Guest, Lady Charlotte (1849): The Mabinogion
Ingram, James (red.) (1912): The Annales Cambriae
Morris, John (1973): The Age of Arthur
Langen (Akershus)

Langen er en innsjø som ligger 126 meter over havet i Nordre Follo og Enebakk kommuner i Viken, i den del av Oslomarka som kalles Sørmarka.
Sjøen er som navnet sier meget langstrakt, i retning nordvest-sørøst. Langen har tilsig gjennom Bruelven fra Sværsvann, Rolandsjøen og Bindingsvannet med flere, og drenerer via Våg til Mjær og videre til Hobølelva. Vannkvaliteten er god, og det er tilrettelagt badeplasser flere steder. Vannet er også godt egnet for kanopadling. Vannet er populært blant sportsfiskere, og det finnes mye forskjellig fisk her: stor abbor, gjedde, lake, brasme, mort, laue, flire, sørv og ørekyt. I tillegg skal det finnes ål (som er fredet) samt ørret.


== Se også ==
Liste over innsjøer i Akershus


== Referanser ==
Runa Falch

Runa Skrove Falch (født 23. juni 1990) er en norsk friidrettsutøver som konkurrerer i langdistanseløp. 
På nasjonalt nivå har hun flere medaljer fra NM i friidrett for seniorer. I 2008 vant hun 4 × 800 m stafett sammen Steinkjer FIK. Året etter, i 2009, ble det to sølv; i 4 × 800 meter stafett og i terrengstafett. I NM i friidrett 2010 i august fikk hun bronse på 5000 meter, bak Karoline Bjerkeli Grøvdal og Kirsten Melkevik Otterbu. Hun løp på tiden 17.10,49.
I junior-NM 2007 i Kristiansand vant hun gull på 3000 meter i klassen 17 år.I junior-NM 2008 i Stavanger fikk hun sølv på 3000 meter, bak Karoline Bjerkeli Grøvdal. Året etter vant hun gull på samme distanse under junior-NM i Bodø, foran Silje Bæra Hørthe. Her satte hun ny personlig rekord på 9.59,32.Også i 2010 fikk hun gull i junior-NM. Hun vant 3000 meter i klassen 22 år, med tiden 9.57,48. Senere på året, 4.–5. september, deltok hun i nordisk-baltisk U23-mesterskap i Söderhamn, der hun fikk bronse på både 1500 meter og 5000 meter, og satte ny personlig rekord på begge disse distansene.I NM på Askøy i 2016 fikk Falch sølv på 10000 meter i med tiden 34:48,77.


== Medaljer i norske mesterskap ==


== Referanser ==
Georg Vs familieorden

Georg Vs familieorden (engelsk: Royal Family Order of King George V) er en britisk, kongelig familieorden tildelt første gang i 1911 av kong Georg V i forbindelse med hans kroning. Ordenen ble tildelt kvinnelige medlemmer av den britiske kongefamilien.
Ordenstegnet for Georg Vs familieorden har kongens portrett i en oval medaljong omgitt av diamanter og med en krone over. Kongens monogram prydet reversen.
Ordenstegnet er opphengt i en lys blå silkesløyfe.Ordenen ble tildelt i fire størrelser. I 1. størrelse ble ordenen bare tildelt kongens mor, dronning Alexandra, og ektefelle, dronning Mary. Det ble foretatt 13 tildelinger av størrelse to, to av størrelse tre og seks av størrelse fire. Dronning Maud mottok Georg Vs familieorden i 2. størrelse.Georg Vs familieorden avløste Edvard VIIs familieorden, som ble tildelt i kong Edvard VII. Den ble tildelt inntil Georg Vs død i 1936. Etterfølgeren kong Edvard VIII innstiftet ingen familieorden i sin korte regjeringstid.


== Referanser ==


== Eksterne lenker ==
Royal Family Orders, Det britiske kongehuset.
King George V Royal Family Order, The Royal Collection
Kentisk

Kentisk var en sørlig dialekt av angelsaksisk som ble snakket i det angelsaksiske kongedømmet Kent (angelsaksisk: Cantaware Rīce, «kenternes rike») i tidlig middelalder i England. Kentisk var det ene av fire dialektgrupper av angelsaksisk. De andre tre var mercisk, nordhumbrisk (som kollektivt var kjent som angliske dialekter) og vestsaksisk.Hver av disse dialektene var assosiert med et uavhengig kongerike på de britiske øyer. Kentisk dialekt ble snakket i det området som er dagens grevskap Kent, Surrey, sørlige Hampshire og Isle of Wight av hovedsakelig folkegruppen jyder som innvandret til disse områdene fra dagens Danmark fra og med midten av 400-tallet. 
Av disse kongerikene ble hele Northumbria og det meste av Mercia oversvømmet av nordboere fra Skandinavia, vikinger, i løpet av 800-tallet, hovedsakelig fra Danmark, men siden også fra Norge. Deler av Merica og hele Kent ble forsvart mot nordboerne, men ble deretter integrert inn i kongedømmet Wessex. På grunn av maktkonsentrasjonen og presset fra nordboerne, er det lite eller ingen skriftlige bevis på utviklingen av angelsaksiske dialekter utenfor Wessex etter kong Alfred av Wessex' forening før den språklige perioden med mellomengelsk (fra omkring begynnelsen av 1100-tallet til slutten av det 1400-tallet).


== Referanser ==


== Eksterne lenker ==
«Introduction to the Kentish Dialect», Historic Kent (via Archive.org)
Johan Christian Frøstrup

Johan Christian Brorson Frøstrup (født 1955) er en norsk forlegger, økolog og forfatter og illustratør som hovedsakelig skriver om friluftsliv og jakt.
Frøstrup driver Friluftsforlaget fra sitt kontor i Arendal.


== Bibliografi ==
Kongsfuglen, knoppsvanens liv og historie, Universitetsforlaget 1983, ISBN 9788200065333
Dyr i tro og overtro, Grøndahl og Dreyer 1989, ISBN 9788250417182
Inne i skogen, 1990 ISBN 9788273842008
Rådyr og rådyrjakt, Grøndahl og Dreyer 1992, ISBN 8250418301
Naturfotografering, Landbruksforlaget 1992, ISBN 8252915671
Barnas bok om sjøfiske, Damm 1992, ISBN 8251779553
Barnas bok om fjellnaturen, Damm 1993, ISBN 9788251777315
Barnas bok om rovdyr, Damm 1995, ISBN 9788251780759
Gudefisk og sjødjevel, fisk og fisking i vår folketradisjon Landbruksforlaget 1995, ISBN 8252917801
Hare og harejakt, Teknologisk forlag 1996, ISBN 8251204518
Nærfotografering, Landbruksforlaget 1996 ISBN 9788252918366
Skjærgårdsunger Friluftsforlaget 1998, ISBN 8291495114
Panorama Aust-Agder, Friluftsforlaget 1998, ISBN 8291495122
Krigsår: Arendal i krig 1940 – 1945 Friluftsforlaget 1998, ISBN 8291495068
Arendal byleksikon, Friluftsforlaget 1998, ISBN 8291495084
Skogstroll, Friluftsforlaget 1999, ISBN 8252530923
Kristiansand, Friluftsforlaget  1999, ISBN 9788291495187
Norsk fjellhåndbok, Friluftsforlaget 2002, ISBN 9788291495262
Jakt og vilt i folketroen, Friluftsforlaget 2005, ISBN 9788291495385
Norsk kysthåndbok, Friluftsforlaget 2005, ISBN 9788291495347
Forollhogna, historie, natur, kultur Friluftsforlaget  2006, ISBN 9788276434002
Norsk jaktleksikon, Friluftsforlaget 2007 ISBN 9788291495415
Fjellpionerer, Friluftsforlaget 2007, ISBN 9788276433227
Norsk fjelleksikon Fastlands-Norge og Svalbard, Friluftsforlaget 2009, ISBN 9788291495477


== Referanser ==
Vestsaksisk

Vestsaksisk var en dialekt av angelsaksisk (gammelengelsk) som ble snakket hovedsakelig i Wessex. Det var en av de fire dialektgruppene innenfor angelsaksisk; de andre tre var mercisk, nordhumbrisk (kjent kollektivt som anglianske dialekter) og kentisk.
Det var to stadier av vestsaksisk: tidlig vestsaksisk og sen vestsaksisk.
Tidlig vestsaksisk var språket til kong Alfred av England (849–899). Ved 1000-tallet hadde språket utviklet seg til sen vestsaksisk.Sen vestsaksisk var den dialekten som ble den første «standardiserte» skriftlige engelsk («Winchesterstandarden»). Denne dialekten ble snakket hovedsakelig i den sørlige og vestlige delen av England rundt det viktige klosteret ved Winchester som også fungerte som «hovedstaden» for de engelske kongene. Imidlertid ble andre angelsaksiske dialekter fortsatt snakket i andre deler av landet, men det synes som alle skrivere skrev og kopierte manuskripter på denne prestisjetunge og vel ansette formen. Velkjente dikt som ble nedtegnet på dette språket omfattet Beowulf og Judith. Imidlertid synes de som begge disse diktene hadde opprinnelig blitt skrevet i andre angelsaksiske dialekter og ble senere oversatt til standard sen vestsaksisk litterært språk da de ble kopiert av skriverne.
«Winchesterstandarden» falt gradvis ut av bruk etter den normanniske erobringen i 1066. Klostrene kunne ikke opprettholde standarden ettersom engelske biskoper snart ble erstattet av normanniske biskoper som innførte deres egne latinske tekstbøker og skriverkonvensjoner, og det ble mindre behov for å kopiere eller skrive på angelsaksisk. Latin ble snart «språket for all seriøse skrifter» og med anglo-normannisk som språket for den herskende adelen. Enhver form for standard skriftlig engelsk ble et fjernt minne på midten av 1100-tallet da de siste skriverne som var trent som barn i vestsaksisk fra før erobringen døde som gamle menn.
Sen vestsaksisk er den fjerne forgjengeren til alle moderne dialekter i West Country.


== Referanser ==
Høyskoleforlaget

Høyskoleforlaget er et norsk forlag stiftet i 1991. Forlaget utga pedagogisk tilrettelagte fagbøker i trykt og digital form, med et særlig fokus på helse- og sosialfag, førskole- og allmennlærerutdanning, humaniora, natur-, og samfunnsfag samt journalistikk- og mediefag. I 2011 ble Høyskoleforlaget kjøpt av Cappelen Damm. Forlaget er en del av Cappelen Damm Akademisk, med hovedsatsningsområde innen pedagogikk og lærerutdanning. Avdelingen holder til i Kunnskapsparken på Gimlemoen, universitetsområdet i Kristiansand. 


== Referanser ==
Kenneth Leighton

Kenneth Leighton (født 2. oktober 1929 i Wakefield, Yorkshire, England, død 24. august 1988 i Edinburgh, Skottland) var en britisk komponist og pianist.
Leighton studerte under Bernard Rose i Oxford og Goffredo Petrassi i Rom. Han var i starten inspirert av Edward Elgar, men slo etter studier hos Petrassi over i en mer seriell retning.
Han har komponert tre symfonier (to og tre med vokalsolist), en symfoni for strykere, en cellokonsert, en orgelkonsert og tre klaverkonserter.


== Verker ==
3 symfonier
1 symfoni for strykere
3 klaverkonserter
orgelkonsert
cellokonsert
the birds (koralsuite for orkester)
Columba (for orkester)


== Referanser ==
Green Planet

Green Planet Nordic Ltd. (vanligvis bare omtalt som Green Planet, også kalt Green Planet International og GPI) var et norskdrevet nettverksselskap opprettet i 2003 av Helge Normann og registrert i Storbritannia.Green Planet ble tuftet på restene av det australske pyramidespillet GreenStar hvor medlemmene hadde blitt svindlet for opp mot 85 millioner kroner ved å lokke dem med inntektsmuligheter fra salg av et supergjødsel. Normann hadde blitt medlem hos GreenStar i oktober 2000, og det ble raskt vervet over 2000 nordiske medlemmer i selskapet. Da GreenStar kollapset som følge av rettsforfølgelse i Australia så Normann sitt snitt til å ta med seg både forretningskonsept og medlemsbase over i et nytt selskap han selv kontrollerte.Selskapets hovedprodukt var Powerplant, et påstått supergjødsel som skulle distribueres til fattige afrikanske bønder for på denne måten øke avlingene og hindre forørkning. Det fantes ingen dokumentasjon på de påståtte egenskapene til Powerplant. Under slagordet Making Money Doing Good ble medlemmer rekruttert med løfter om å bidra til reduksjon i avskoging i Afrika parallelt med muligheten til å tjene penger på å verve nye medlemmer. Selskapet ble i 2005 gransket av Lotteritilsynet etter mistanke om pyramidespill. Tilsynet konkluderte først med at virksomheten var ulovlig, men endret senere denne konklusjonen til at det selskapet likevel ikke brøt lotteriloven. Begrunnelsen var at man fant det sannsynliggjort at en vesentlig del av selskapets virksomhet var basert på omsetning av varer eller tjenester.Green Planet oppga en periode feilaktige opplysninger om at deres prosjekt var støttet av Wangari Maathai, vinner av Nobels fredspris. Forskere ved Jordforsk Lab. følte seg også misbrukt av Green Planet fordi selskapet refererte til en produkttest som opprinnelig var gjort av selskapet Medurt Pharma med et annet produkt. Påstandene om supergjødselens effekt ble også tilbakevist fra faglig hold. Flere av selskapets påståtte samarbeidspartnere avviste også samarbeid med Green Planet. Green Planet samarbeidet med bistandsselskapet Child Africa som er etablert av Rino Solberg. Deler av virksomheten var ment å realiseres gjennom datterselskapene Greenplanet Forestry Invest og Greenplanet Forestry Management Inc.Green Planet hadde store ambisjoner, og Rino Solberg uttalte i juni 2005 at selskapet skulle finansiere byggingen av 2000 skoler i Afrika, og at 10 millioner medlemmer ville bli rekruttert i løpet av 20 år. Ett drøyt år senere var selskapet avviklet, og det var da ca. 5000 medlemmer igjen av totalt ca. 7000. Selskapet skyldte da medlemmene millionbeløp. Som kompensasjon ble disse tilbudt medlemskap i Solbergs nye selskap Better Globe. Helge Normann startet senere opp konseptet GoodleAdz hvor han også tok med seg slagordet Making Money Doing Good.


== Referanser ==
Didier Lockwood

Didier Lockwood (født 11. februar 1956 i Calais, død 18. februar 2018 i Paris) var en fransk jazzfiolinist. Han spilte en stund i det progressive rock-/jazz-fusion-bandet Magma på 1970-tallet, og han er kjent for sin bruk av elektrisk forsterkning og eksperimentering på forskjellige lyder ved bruk av en elektrisk fiolin.
I 1979 ga han ut sitt første album som leder av hans nye gruppe, kalt New World, og med dem spilte han inn mer enn 20 albumer siden deres oppstart i 1979. Lockwoods hovedinspirasjonskilder innen musikken inkluderte fusion-fiolinisten Jean-Luc Ponty. Lockwood begynte med elektrisk fiolin etter å ha hørt Ponty spille på albumet King Kong: Jean-Luc Ponty. En annen viktig kilde til innflytelse på Lockwoods musikk var landsmannen Stéphane Grappelli. I 2000 spilte Lockwood inn et hyllestalbum til Grappellis musikk, selv om dette albumet kun inneholdt én komposisjon som faktisk var blitt skrevet av Grappelli.


== Referanser ==


== Eksterne lenker ==
(en) Didier Lockwood – kategori av bilder, video eller lyd på Commons 
(en) Didier Lockwood på Internet Movie Database 
(da) Didier Lockwood på Filmdatabasen 
(en) Didier Lockwood hos The Movie Database 
(en) Didier Lockwood på Discogs 
(en) Didier Lockwood på MusicBrainz 
(en) Didier Lockwood på Songkick 
(en) Didier Lockwood på Last.fm 
(en) Didier Lockwood på AllMusic 
Didier Lockwood på Twitter 
Didier Lockwood på Facebook
Jen Mo Dane

Jen Mo Dane var et canadisk svindelforetak som opererte på 1990-tallet og begynnelsen av 2000-tallet. Ifølge Forbrukerombudet var det en dansk statsborger som sto bak det canadiske foretaket, og konseptet var primært laget for et danske markedet. Økokrim mente at konseptet ble drevet av danskfødte Peder Jensen som var bosatt i Canada.Selskapet markedsførte en inntektsmulighet der deres medarbeidere skulle få betalt for å legge reklame i ferdig frankerte konvolutter. Man måtte da sende et pengebeløp til selskapet og samtidig en ferdig frankert konvolutt til konsulenten. Når man da hadde registrert seg på denne måten fikk man opplyst at det man skulle fylle i konvoluttene var reklame for Jen Mo Dane lik den man selv hadde blitt lokket av. Reklameutgiftene til aviser, tekst-TV osv. måtte man selv betale for. Man ble forespeilet å tjene opptil 3.000 kr pr. uke.Som medlem ble man tilsynelatende også meldt inn i "Hjemmemailernes Forbund", og man fikk tilsendt en fiktiv liste over amerikanske selskaper som søkte etter personer som ønsket å jobbe hjemmefra.Konseptet minnet mye om klassiske pyramidespill. De fleste av medlemmene kom aldri i gang fordi de innså at de var blitt lurt, mens enkelte skjønte at de kunne tjene penger på å lure flere. Etter hvert som internett ble et utbredt medium ble det enkelt å finne massiv negativ omtale av selskapet, noe som gjorde at konseptet raknet.
I Danmark ble flere av selskapets danske medløpere tiltalt for bedrageri


== Referanser ==
Ida Fillingsnes

Ida Fillingsnes (født 30. juni 1990) er en norsk friidrettsutøver, som konkurrerer i mellomdistanseløp. Hun representerer Herkules Friidrett.
Hun vant sin første medalje på NM i NM i friidrett 2010 da hun fikk bronse på 800 meter, bak Ingvill Måkestad Bovim og Frida Thorsås. Hun løp på tiden 2.13,65. Hun deltok også i Junior-NM 2010, der hun vant gull på 800 meter (2.15,61) og bronse på 1500 meter (4.42,36) i U23-klassen.I 2009 ble hun ungdomsmester innendørs på 800 meter i klassen J 18-19, med tiden 2.18,85, foran Julie Bertheussen Falkanger fra Trondheim.


== Medaljer i norske mesterskap ==


== Referanser ==


== Eksterne lenker ==
(en) Ida Fillingsnes – World Athletics 
(en) Ida Fillingsnes – Diamond League 
Herkules Friidrett - Måndens profil juni: Ida Fillingsnes
Aurmoen landskapsvernområde

Aurmoen landskapsvernområde ligger i Ullensaker, Nannestad og Eidsvoll kommuner, og er en del av et større nett av verneområder nord for Oslo lufthavn, Gardermoen. Aurmoen ligger øst for Gardermobanen og omfatter Aurtjern som et sentralt element. Kvartærgeologisk og limnologisk har området internasjonal verneverdi. Her finnes et system av formelementer, med grytehullsjøer, dødisgroper, flyvesanddyner, iskontaktskråning og spylerenner. Området er sentralt for bevaring av grunnvannsforekomstene på Gardermoen.


== Eksterne lenker ==
Direktoratet for naturforvaltning, faktaark
Slaget ved Fethanleag

Slaget ved Fethanleag var et slag mellom innfødte bretonske styrker og angelsaksere (vestsaksere) som ble utkjempet en gang rundt 584. Slaget var en rekke av slag og stridigheter mellom den vestsaksiske kongen Ceawlin av Wessex og bretonske styrker. I henhold til Den angelsaksiske krønike var dette hans siste slag: «Her Ceawlin og Cutha kjempet mot britonerne på et sted som var kalt Fethan leag, og Cutha ble drept; og Ceawlin tok mange byer og tallrikt med krigsbytte, og dro i raseri tilbake til sitt eget [område].»
Frasen at «dro i raseri» kan være en indikasjon på angelsakserne ikke vant dette slaget eller at seieren var uviss.
Hvor Fethanleag egentlig lå er et omdiskutert spørsmål blant historikere, men det var antagelig nord for Banbury i Oxfordshire, muligens ved Stoke Lyne, i nærheten av Bicester, ettersom det er en skog nevnt som «Fethelée» i et dokument fra 1100-tallet som er relatert til Stoke Lyne.


== Referanser ==
Britz

Britz er en ortsteil i bydelen Neukölln i Berlin i Tyskland. 


== Historie ==
Britz nevnes første gang i skriftlige kilder i 1237 som Britzig. I Karl IV. Landbuch fra 1375 er den oppført som Briczig. Navnets opprinnelse er sorbisk – vendisk og kan sammenliknes med det obersorbisk přistaw for havn eller předměsto for forstad. Ortsteilene i Neukölln har i århundrer vært bebodd av nordböhmiske håndverkerfamilier.
Britz var en selvstendig landkommune inntil 1920 da den ble innlemmet i Berlin.


== Byggverk ==
Boligområdet Hufeisensiedling er fra 2006 oppført på UNESCOs liste over verdensarven under tittelen Modernistiske boligområder i Berlin.


== Kultur ==

Britz er kjent for senderen til Deutschlandradio, tidligere RIAS. Britzer Garten ble etablert i 1985 som en del av dette årets Bundesgartenschau.


== Eksterne lenker ==
(en) Berlin-Britz – kategori av bilder, video eller lyd på Commons 
(en) Berlin-Britz – galleri av bilder, video eller lyd på Commons
Georg VIs familieorden

Georg VIs familieorden (engelsk: Royal Family Order of King George VI) er en britisk, kongelig familieorden innstiftet i 1937 av kong Georg VI. Ordenen ble tildelt kvinnelige medlemmer av den britiske kongefamilien.
Ordenstegnet for Georg VIs familieorden har portrett av kongen i uniform med ordener om halsen og på brystet. Portrettet er plassert i en oval medaljong som er omgitt av diamanter. Over medaljongen er det plassert en krone, også denne besatt med edelstener. Kongens monogram prydet reversen. Ordenstegnet er opphengt i en rosa silkesløyfe.Ordenen ble tildelt i to størrelser, der den største ble tildelt kongens mor, dronning  Mary, og ektefelle, dronning Elizabeth. Det ble foretatt seks tildelinger av ordenstegnet i den mindre utførelsen, blant annet til kongens døtre prinsesse Elisabeth og prinsesse Margaret.Georg VIs familieorden inngår i en rekke av familieordener., som begynner med Georg IVs familieorden. Rekken ble fortsatt av Victoria og Albert-ordenen, Edvard VIIs familieorden og Georg Vs familieorden og fortsetter med Elisabeth IIs familieorden. Georg Vis forgjenger på tronen, kong Edvard VIII, innstiftet i sin korte regjeringstid i 1936 ingen familieorden.


== Referanser ==
Grågartner

Grågartner er en art i familien gartnere.
Som hos de fleste gartnerfugler bruker hannene mye tid på å bygge, vedlikeholde, forbedre, forsvare og fremfor alt vise fram en konstruksjon som tiltrekker hunner og forhåpentligvis gi hannen paringssuksess. Grågartnerens konstruksjon er av "portal"-typen, dvs. det er to vegger tett vevd med små kvister. 
Etter paring står hunnen for bygging av reir, ruging og oppfostring av ungene.
Grågartneren blir 33–38 cm lang og er grå på farge.


== Eksterne lenker ==
(en) Grågartner i Global Biodiversity Information Facility 
(no) Grågartner hos Artsdatabanken 
(en) Grågartner hos ITIS 
(en) Grågartner hos NCBI 
(en) Kategori:Chlamydera nuchalis – bilder, video eller lyd på Wikimedia Commons 
(en) Chlamydera nuchalis – galleri av bilder, video eller lyd på Wikimedia Commons 
Chlamydera nuchalis – detaljert informasjon på Wikispecies 
Jålefuglens hemmelighet – forskning.no